คือ มีอะไรกับเเฟนเมื่อคืน เเล้วเป็นคนที่ประจำเดือนมาไม่ปกติอยู่แล้ว แต่เคยอ่านว่าต้องกินยาคุม ในระยะเวลา วันที่1-5 ของรอบเดือน ควรเริ่มกินตั้งเเต่วันไหนดีค่ะ
สวัสดีค่ะ การเริ่มทานยาคุมกำเนิดเแผงแรกนั้น ให้เริ่มทานภายใน 1-5 วัน นับจากวันแรกที่มีประจำเดือนมา ยาคุมกำเนิดจึงจะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ฃแต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วัน ก่อนที่จะมีเพศสัมพันธ์ค่ะและเมื่อทานยาคุมจนครบ 21 เม็ดแล้ว ก็ให้เว้นระยะไป 7 วัน ก่อนที่จะเริ่มทานยาคุมแผงใหม่ โดยไม่ต้องสนใจว่าประจำเดือนจะเริ่มมาในวันใดอีกค่ะ หรือหากเป็นยาคุมชนิด 28 เม็ด เมื่อทานยาครบ 28 เม็ดแล้ว ก็ให้เริ่มทานยาคุมแผงใหม่ได้เลย โดยไม่ต้องสนใจว่าประจำเดือนจะเริ่มมาในวันใดเช่นกันค่ะ